Gujarat Bus Accident: गुजरात में बस हादसा: 21 यात्रियों की मौत, 50 से अधिक घायल- PM मोदी ने जताया दुख  
गुजरात में बस हादसा, 21 लोगों की मौत
बनासकांठा जिले के अंबाजी शहर में हुआ हादसा
पीएम मोदी ने ट्वीट कर जताया दुख
Gujarat Bus Accident: उत्तरी गुजरात के बनासकांठा जिले में करीब 70 यात्रियों को लेकर जा रही एक निजी लग्जरी बस के पलटने से कम से कम 21 लोगों की मौत हो गई और 50 अन्य घायल हो गए. बनासकांठा जिले के अंबाजी शहर में अंबाजी-दांता मार्ग के पहाड़ी रास्ते में त्रिशुलिया घाट में यह भयानक दुर्घटना हुई. बनासकांठा जिले के एसपी अजीत रजीयन ने बताया कि निजी बस में करीब 70 यात्री सवार थे. क्षेत्र में भारी बारिश की वजह से बस चालक नियंत्रण खो बैठा.

Devastating news from Banaskantha. I am extremely pained by the loss of lives due to an accident. In this hour of grief, my thoughts are with the bereaved families.
The local administration is providing all possible help to the injured. May they recover soon.

पीएम मोदी ने हादसे पर दुख जताया. पीएम मोदी ने ट्वीट किया, 'बनासकांठा से एक दर्दनाक हादसे की खबर मिली है. मैं इस हादसे में हुई लोगों की मौत से बहुत दुखी हूं. दुख की घड़ी में मेरी संवेदनाएं पीड़ित परिवारों के साथ हैं. स्थानीय प्रशासन मौके पर हर प्रकार की संभव मदद देने के लिए काम कर रहा है. मैं प्रार्थना करता हूं कि हादसे में घायल लोग जल्द स्वस्थ हों.'